પઠાણકોટ એરબેઝમાં ઘૂસવામાં સફળ થયેલા આતંકીઓ મોટા પ્રમાણમાં શસ્ત્રો અને વિસ્ફોટકો લઈને આવ્યા હતા. આટલા બધા વિસ્ફોટકો સાથે અનેક નાકાબંધી પાર કરીને એરબેઝમાં ઘૂસવામાં આતંકીઓ સફળ બને એ આપણી સુરક્ષા વ્યવસ્થામાં ગંભીર ક્ષતિઓની ચાડી ખાય છે. સંરક્ષણ પ્રધાન મનોહર પરિકરે પણ આ વાત સ્વીકારી છે અને આ ક્ષતિઓ વિશે તપાસના ચક્રો ગતિમાન છે ત્યારે એ વિશે વધુ પડતી ટીકાટિપ્પણ કરવાનું યોગ્ય નથી.